ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยชัยภูมิ ๒ ไปยังสถานีไฟฟ้าย่อยชัยภูมิ ๑

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยชัยภูมิ ๒ ไปยังสถานีไฟฟ้าย่อยชัยภูมิ ๑ จังหวัดชัยภูมิ

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยชัยภูมิ ๒ ไปยังสถานีไฟฟ้าย่อยชัยภูมิ ๑ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดชัยภูมิ

(๑) อำเภอบ้านเขว้า        ตำบลโนนแดง

(๒) อำเภอเมืองชัยภูมิ     ตำบลกุดตุ้ม ตำบลโคกสูง ตำบลชีลอง ตำบลนาฝาย

ตำบลนาเสียว ตำบลในเมือง ตำบลบ้านเล่า ตำบลบุ่งคล้า

ตำบลโพนทอง ตำบลรอบเมือง ตำบลลาดใหญ่

ตำบลหนองนาแซง ตำบลหนองไผ่ ตำบลห้วยบง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๑๒ ตุลาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย